b'\n_START_ARTICLE_\nArti\xc4\x8de\n_START_SECTION_\nIzvor imena in lokacija\n_START_PARAGRAPH_\nArti\xc4\x8de - ime spominja na rt, rti\xc4\x8d, ki je neko\xc4\x8d davno segal v Panonsko morje. Vasi ob Arti\xc4\x8dah so nastale  na razgibanem reliefu panonskega gri\xc4\x8devja ob vzno\xc5\xbeju Orli\xc5\xa1kega hribovja, od koder je razgled na Kr\xc5\xa1ko-bre\xc5\xbei\xc5\xa1ko polje. Ve\xc4\x8dina ljudi je zaposlenih v bli\xc5\xbenjem Kr\xc5\xa1kem in v Bre\xc5\xbeicah. Pomemben vir dohodkov za krajane so tudi kmetijske dejavnosti kot so sadjarstvo in vrtnarstvo._NEWLINE_Druga razlaga imena Arti\xc4\x8de izvira iz besede opazovalnica, stra\xc5\xbearnica, razglednica. Arti\xc4\x8de, Varti\xc4\x8de, Varta, Vahta, Garta, iz glagola vahtati, varvati. Male Varte, Varti\xc4\x8de, Arti\xc4\x8de.\n_START_SECTION_\n\xc5\xbdivljenje v krajevni skupnosti\n_START_PARAGRAPH_\nPoleg bogate gostinske ponudbe, ki jo kraj ponuja v njem delujejo \xc5\xa1tevilna dru\xc5\xa1tva, kot so Sadjarsko, Turisti\xc4\x8dno, KUD Oton Zupan\xc4\x8di\xc4\x8d, dru\xc5\xa1tvo izgnancev, lovska dru\xc5\xbeina, dve \xc5\xa1portni dru\xc5\xa1tvi. Kraj premore tudi dve gasilski dru\xc5\xa1tvi in sicer PGD Spodnja Pohanca in PGD De\xc4\x8dno selo. Imajo_NEWLINE_tudi najstarej\xc5\xa1o ohranjeno doma\xc4\x8dijo v Sloveniji - Banovo doma\xc4\x8dijo.'